《题延宾亭》
宋代·李新

秋叶春风自一村，主人高谊揖公孙。
未容急去须投辖，却恐重公不置门。
歌彻晓云归曲席，酒醒残月照空樽。
何时下客腰悬印，西向偿君一饭恩。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。